ผมมีเพศสัมพันธ์ทางทวารหนัก ถ้าเจอของใหญ่ก็จะเจ็บหลังมีเพศสัมพันธ์ จึงทำให้ถ่ายไม่ออก พยายามเอาฉีดเข้าไปแล้วช่วยได้นิดหน่อย หลังจากนั้น 2 วันก็พยายามถ่ายยิ่งเจ็บเข้าไปใหญ่ เอามือไปจับดูพบว่า มีติ่งเนื้อบริเวณขอบรูทวาร ผ่านอีก 1 วันมันใหญ่ขึ้นและเจ็บเป็นสีแดงดำคล้ำๆ มันเป็นริดสีดวงใช่ไหม? ผมมีรูปให้ดูด้วย
สวัสดีค่ะ การมีก้อนเนื้อที่บริเวณทวารหนักดังรูป อาจเกิดจากโรคริดสีดวงทวาร แผลปริที่ทวารหนักหลังการมีเพศสัมพันธ์ทางทวารหนัก ฝีทวารหนัก เป็นต้นจากรูปตอนนี้คล้ายกับริดสีดวงทวารหนักมากที่สุดโรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาการดูแลตัวเองเบื้องต้น คือการปรับพฤติกรรมโดยลดปัจจัยที่มีผลต่อการเกิดริดสีดวงค่ะ ควรรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระ งดการมีเพศสัมพันธืไปก่อนแต่จากรูปเป็นค่อนข้างเยอะ ถ้าปวดมาก แนะนำให้รีบไปพบแพทย์ เพราะอาจเป็นริดสีดวงชนิดที่ขาดเลือดอยู่ด้านนอก อาจจะต้องผ่าตัดเพื่อระบายเลือดร่วมด้วย ควรรีบไปค่ะ